**Ministru kabineta noteikumu projekta “Grozījumi Ministru kabineta 2000. gada 26. septembra noteikumos Nr. 332 “Noteikumi par benzīna un dīzeļdegvielas atbilstības novērtēšanu”” sākotnējās ietekmes novērtējuma ziņojums (anotācija)**

|  |
| --- |
| **Tiesību akta projekta anotācijas kopsavilkums** |
| Mērķis, risinājums un projekta spēkā stāšanās laiks (500 zīmes bez atstarpēm) | Ministru kabineta noteikumu projekta “Grozījumi Ministru kabineta 2000. gada 26. septembra noteikumos Nr. 332 “Noteikumi par benzīna un dīzeļdegvielas atbilstības novērtēšanu”” (turpmāk – projekts) mērķis ir papildināt Ministru kabineta 2000. gada 26. septembra noteikumos Nr. 332 “Noteikumi par benzīna un dīzeļdegvielas atbilstības novērtēšanu” ar Pārejas jautājumu normām, kas nosaka, ka izņēmuma gadījumā degvielas piegādātājs varēs tirgot arktisko degvielu līdz 2020.gada 11.aprīlim, par to iepriekš paziņojot Būvniecības valsts kontroles birojam. Šādā gadījumā degvielas mazumtirgotājs vai degvielas vairumtirgotājs arktisko degvielu atsāks tirgot tikai pēc 11.novembra.Minētā atkāpe tiek ierosināta Ministru kabineta 2020.gada 12.marta rīkojuma “Nr. 103 “Par ārkārtējās situācijas izsludināšanu” darbības rezultātā.Ministru kabineta noteikumu projekts stājas spēkā nākamajā dienā pēc to apstiprināšanas Ministru kabinetā. |

|  |
| --- |
| **I. Tiesību akta projekta izstrādes nepieciešamība** |
| 1. | Pamatojums | Noteikumu projekts izstrādāts pēc Ekonomikas ministrijas iniciatīvas, ievērojot Civilās aizsardzības un katastrofu pārvaldīšanas likuma 4.panta pirmās daļas 1.punkta "e" apakšpunktu, likuma "Par ārkārtējo situāciju un izņēmuma stāvokli" 4.pantu, 5.panta pirmo daļu un 6.panta pirmās daļas 1.punktu un otro daļu, 7.panta 1.punktu un 8.pantu, Epidemioloģiskās drošības likuma 3.panta otro daļu. |
| 2. | Pašreizējā situācija un problēmas, kuru risināšanai tiesību akta projekts izstrādāts, tiesiskā regulējuma mērķis un būtība | Ņemot vērā Pasaules veselības organizācijas 2020.gada 11.marta paziņojumu, ka Covid-19 ir sasniegusi pandēmijas apmērus, un pamatojoties uz Civilās aizsardzības un katastrofu pārvaldīšanas likuma 4.panta pirmās daļas 1.punkta "e" apakšpunktu, likuma "Par ārkārtējo situāciju un izņēmuma stāvokli" 4.pantu, 5.panta pirmo daļu un 6.panta pirmās daļas 1.punktu un otro daļu, 7.panta 1.punktu un 8.pantu, Epidemioloģiskās drošības likuma 3.panta otro daļu, lai noteiktu epidemioloģiskās drošības un citus pasākumus, Ministru kabinets ir izsludinājis ārkārtējo situāciju - Ministru kabineta 2020.gada 12.marta rīkojums Nr.103 “Par ārkārtējās situācijas izsludināšanu”.Ministru kabineta 2000.gada 26.septembra noteikumu Nr.332 “Noteikumi par benzīna un dīzeļdegvielas atbilstības novērtēšanu” (turpmāk – noteikumi Nr.332) 9.1 punkts noteic, ka Latvijā ir atļauts realizēt dīzeļdegvielu tikai, ja tai noteiktā apjomā ir pievienota biodīzeļdegviela – ne mazāk kā 6,5 tilpumprocentu apjomā no kopējā maisījuma tilpuma. Savukārt noteikumu Nr.332 9.2 3.2. un 9.2 3.3.apakšpunkts noteic, ka minētā prasība neattiecas uz arktisko dīzeļdegvielu, kas tiek realizēta laikposmā no 1. novembra līdz 1. aprīlim. Grozījumi noteikumos Nr.332 ir jāveic, jo Latvijas degvielas tirgotāji ir indicējuši, ka 2020.gadā sakarā ar ārkārtas situāciju ir apgrūtinoši nodrošināt, ka jau iepriekš iepirktā un Latvijā līdz 1.aprīlim realizējamā arktiskā degviela tiek realizēta pilnā apjomā līdz noteiktajam termiņam, jo Latvijā ārkārtas situācijas dēļ ir būtiski samazinājies dīzeļdegvielas patēriņš. Lai ievērotu Noteikumu Nr.332 9.1 punktu, degvielas tirgotājiem pēc 1.aprīļa būtu jānodrošina, ka degvielas realizācijas vietās arktiskā degviela vairs netiek realizēta (tiek izvesta un iznīcināta vai uzglabāta citur). Tas savukārt radītu negatīvu finansiālo ietekmi uz uzņēmumu darbību, apgrūtinātu turpmāko degvielas piegāžu loģistiku, kā arī radītu ietekmi uz degvielas gala cenu, kas savukārt radītu ietekmi arī uz citiem uzņēmumiem, kas nodarbojas ar preču vai pasažieru pārvadājumiem, un arī ietekmi uz privātpersonām.Līdz ar to ir nepieciešams paredzēt, ka izņēmuma gadījumā degvielas tirgotāji var tirgot arktisko degvielu 2020.gadā arī periodā līdz 2020.gada 11.aprīlim, par šādu izvēli paziņojot Būvniecības valsts kontroles birojam līdz 10.aprīlim. Ja degvielas tirgotāji izvēlēsies izmantot šo atkāpi pilnā apmērā, t.i., līdz 2020.gada 11.aprīlim, tad šim degvielas tirgotājam būs atļauts atsākt realizēt arktisko degvielu tikai pēc 2020.gada 11.novembra. tādējādi tiktu arī ievērots šobrīd noteikumu Nr. 332 iekļautais nosacījums, ka arktiskā degviela Latvijā nedrīkst būt realizēta 7 pilnus kalendāros mēnešus gadā.Ņemot vērā, ka laikaposmu, līdz kuram 2020.gadā ir piemērojams nosacījums par biodegvielas pievienošanu dīzeļdegvielai neattiecināšanu uz arktisko degvielu, tiek piedāvāts pagarināt līdz 11.aprīlim (ne ilgāk kā), tad ir nepieciešams arī noteikt, ka termiņš, no kura degvielas mazumtirdzniecības vietās uz degvielas uzpildes staciju tehnoloģiskajām iekārtām ir jānorāda informācija par dīzeļdegvielas aukstā filtra nosprostošanās punktu, arī tiek pagarināts līdz 11.aprīlim (2020.gadā), jo tas ir saistīts ar biodegvielas pievienošanu dīzeļdegvielai. |
| 3. | Projekta izstrādē iesaistītās institūcijas un publiskas personas kapitālsabiedrības | Ekonomikas ministrija |
| 4. | Cita informācija | Nav |

|  |
| --- |
| **II. Tiesību akta projekta ietekme uz sabiedrību, tautsaimniecības attīstību un administratīvo slogu** |
| Projekts šo jomu neskar |

|  |
| --- |
| **II. Tiesību akta projekta ietekme uz valsts budžetu un pašvaldību budžetiem** |
| Projekts šo jomu neskar |

|  |
| --- |
| **IV. Tiesību akta projekta ietekme uz spēkā esošo tiesību normu sistēmu** |
| Projekts šo jomu neskar |

|  |
| --- |
| **V. Tiesību akta projekta atbilstība Latvijas Republikas starptautiskajām saistībām** |
| Projekts šo jomu neskar |

|  |
| --- |
| **VI. Sabiedrības līdzdalība un komunikācijas aktivitātes** |
| 1. | Plānotās sabiedrības līdzdalības un komunikācijas aktivitātes saistībā ar projektu | Ievērojot ārkārtējās situācijas izsludināšanas mērķi, tas ir novērst Covid-19 izplatību un radītās sekas, un tādējādi nepieciešamo izmaiņu steidzamību, sabiedrības līdzdalības un komunikācijas aktivitātes tiek plānotas daļēji.Par projektā iekļautajiem nosacījumiem ir informēta Latvijas Degvielas tirgotāju asociācijas, Latvijas Degvielas tirgotāju un ražotāju savienība un degvielas piegādātāji. |
| 2. | Sabiedrības līdzdalība projekta izstrādē | Projekts tika izstrādāts, ņemot vērā Latvijas Degvielas tirgotāju asociācijas viedokli, izteikto lūgumu. |
| 3. | Sabiedrības līdzdalības rezultāti | Latvijas Degvielas tirgotāju asociācijas un Latvijas Degvielas tirgotāju un ražotāju savienībai ir izteikusi atbalstu projektā iekļautajiem nosacījumiem. |
| 4. | Cita informācija | Nav. |

|  |
| --- |
| **VII. Tiesību akta projekta izpildes nodrošināšana un tās ietekme uz institūcijām** |
| 1. | Projekta izpildē iesaistītās institūcijas | Būvniecības valsts kontroles birojs, degvielas mazumtirgotājs un komersanti. |
| 2. | Projekta izpildes ietekme uz pārvaldes funkcijām un institucionālo struktūru.Jaunu institūciju izveide, esošu institūciju likvidācija vai reorganizācija, to ietekme uz institūcijas cilvēkresursiem | Projekts šo jomu neskar |
| 3. | Cita informācija | Nav  |

Ekonomikas ministrs J.Vitenbergs

Vīza: Valsts sekretāra pienākumu izpildītājs,

valsts sekretāra vietnieks E.Valantis

Rimša, 67013244

Helena.Rimsa@em.gov.lv